ร้านกล้วยทอดสุโขทัยนี่อยู่ริมถนนธนะรัชต์ครับ ทางขึ้นเขาใหญ่ ตรง กม.13 เยื้องกับร้านครัวเขาใหญ่ ร้านอาหารยอดฮิต

ผมจอดรถลงมาซื้อด้วยความสงสัยนี่แหละ เห็นคนยืนซื้อกันอยู่เพียบเลย รถก็จอดกันเต็มหน้าร้าน จะไม่ให้เราสงสัยได้ยังไงเน๊อะ

ลงมาต่อแถวกับเค้าประมาณ 4-5 คิว รอไม่เกิน 10 นาที ดูแล้วขายดีจริงๆ จากที่เห็นกล้วยที่เตรียมไว้ กระทะทอดมีตั้ง 3 และคนขายเพียบ

น่าจะขายดีน่าดูเลย ขาย 8 ชิ้น 25 บาท ก็แพงเหมือนกันนะ อย่างว่าละก็สถานที่ท่องเที่ยว ราคานี้ยังพอไหวอยู่หรอก

รสชาตอร่อยใช้ได้เลยแหละ แป้งกรอบดี แต่ทอดได้ไม่อมน้ำมันเลย ทำให้น่าทานมากขึ้น ขาดแค่ความหอมในแป้งไปนิดหน่อยเท่านั้น

ไม่งั้นคงจะอร่อยเริ่ดดดด

